
GRAD GAREŠNICA
GRADONAČELNIK
			
KLASA:  372-03/26-01/3 
URBROJ: 2103-4-02-26-2
Garešnica, 03.08.2026.

[bookmark: _Hlk188358453]Na temelju odredbe članka 6. stavka 1. Zakona o zakupu i kupoprodaji poslovnog prostora („Narodne novine“ broj 125/11, 64/15, 112/18 i 123/24), članka 4. stavka 1. Odluke o zakupu i kupoprodaji poslovnog prostora u vlasništvu Grada Garešnice („Službeni glasnik grada Garešnice“ broj 5/25) i članka 53. Statuta Grada Garešnice („Službeni glasnik grada Garešnice“ broj 2/21 i 3/25) gradonačelnik Grada Garešnice donosi

ODLUKU
o raspisivanju javnog natječaja za zakup poslovnog prostora

Članak 1.

Ovom Odlukom određuju se uvjeti i postupak raspisivanja javnog natječaja za davanje u zakup poslovnog prostora (dalje u tekstu: Javni natječaj) u vlasništvu Grada Garešnice, koji se nalazi u Uljaniku, Uljanik 68, u zgradi sagrađenoj na k.č.br. 170 PODKUĆNICE, KUĆA I DVOR, površine 5035 m2 i k.č.br. 173 PODKUĆNICE, ZGRADA, površine 993 m2, upisan u zk.ul.br. 3705 k.o. Uljanik, površine 25,81 m2, koji se sastoji od poslovnog prostora površine 22,05 m2, wc-a površine 1 m2 i hodnika 2,76 m2.

Članak 2.

Početni iznos mjesečne zakupnine za poslovni prostor iz članka 1. ove Odluke određuje se u 
iznosu od 51,62 eura uvećano za iznos PDV-a.

Članak 3.

Namjena poslovnog prostora iz članka 1. ove Odluke određuje se za obavljanje uslužne djelatnosti (pružanje servisnih, intelektualnih i sličnih usluga) te se poslovni prostor daje u zakup na rok od 2 (dvije) godine.

Članak 4.

Poslovni prostor iz članka 1. ove Odluke daje se u zakup fizičkim ili pravnim osobama putem Javnog natječaja koji se provodi prikupljanjem pisanih ponuda u zatvorenim omotnicama.




Članak 5.

Najpovoljnijom ponudom smatrat će se ona ponuda koja uz ispunjenje uvjeta iz Javnog natječaja sadrži i najviši iznos mjesečne zakupnine.

Članak 6.

U Povjerenstvo za davanje u zakup poslovnog prostora (dalje u tekstu: Povjerenstvo) imenuju se:
1.  Adela Labaš, pročelnica Upravnog odjela za društvene djelatnosti, imovinu i opće poslove, za predsjednicu
2. Oliver Bahnik, viši stručni suradnik za imovinsko-pravna pitanja, za člana
3. Josip Vacek, pročelnik Upravnog odjela za gospodarstvo i komunalni sustav, za člana.

Članak 7.

Gradonačelnik Grada Garešnice raspisuje Javni natječaj. 
Povjerenstvo priprema i provodi Javni natječaj, otvara i razmatra zaprimljene ponude, utvrđuje ispunjavaju li ponuditelji sve uvjete propisane Javnim natječajem, sastavlja zapisnik o javnom otvaranju ponuda, utvrđuje i predlaže najpovoljnijeg ponuditelja, odnosno predlaže ne prihvaćanje niti jedne ponude gradonačelniku.
Administrativne poslove za Povjerenstvo obavlja Upravni odjel za društvene djelatnosti, imovinu i opće poslove Grada Garešnice.

Članak 8.

Javni natječaj objavit će se na oglasnoj ploči i mrežnim stranicama Grada Garešnice.

Članak 9.

Gradonačelnik zadržava pravo da po provedenom Javnom natječaju ne izvrši izbor, odnosno da Javni natječaj poništi bez posebnog obrazloženja.

Članak 10.

Ova Odluka stupa na snagu prvog dana od dana objave, a objavit će se na mrežnim stranicama Grada Garešnice.

				
								GRADONAČELNIK
						           	     Josip Bilandžija, dipl. ing. šum.

